Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 470/12/5505	Liptovský Mikuláš, 16.9.2013
EEČ : 2-39-398-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: drevár
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.8.2012, spisová značka 2 Pv 470/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 22.8.2012, spisová značka 2 Pv 470/12/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 22. 08. 2012  uznesením sp. zn. 2 Pv 470/12  podľa  § 216 ods. 1 Trestného poriadku bolo podmienečne zastavené trestné stíhanie vedené proti XXXXX  XXXXX, stíhanému pre prečin krádeže podľa § 212 ods. 2 písm. f/ Trestného zákona  a zároveň mu  bola  podľa § 216 ods. 2 Trestného poriadku určená  skúšobná doba  v  trvaní 12 mesiacov.  
	Uznesenie nadobudlo právoplatnosť dňa 28. 08. 2012. Vzhľadom na  skutočnosť,  že  skúšobná doba dňa 28. 08. 2013 uplynula,  vyžiadala som   si na XXXXX správu z Obvodného úradu, Odbor všeobecnej a vnútornej správy v Liptovskom Mikuláši, správu z miesta trvalého bydliska a odpis z registra trestov. Z týchto správ som zistila,  že  obvinený bol počas skúšobnej doby podmienečného zastavenia trestného  stíhania právoplatne odsúdený pre prečin krádeže podľa § 212 ods. 2 písm. f/ Trestného  zákona, za čo mu bol uložený podmienečný trest odňatia slobody. Trest mu bol 02. 01. 2013 odpustený amnestiou a hľadí sa na neho, ako by  nebol odsúdený. Nebol  prejednávaný v priestupkovom konaní.  
 	Z týchto dôvodov  mám za to, že  obvinený XXXXX sa  počas skúšobnej doby podmienečného zastavenia trestného stíhania  osvedčil. 
	Z uvedených dôvodov som rozhodla tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka